Das mol vornaweg. Üs gots aber super do in Neuseeland. Obwohl z Wetter halt eher durchzoga isch kömmer glich jenschtes go aluaga oder laufen halt irgendwo im Züg uma. Miar hen eigentlich no wella dr Torngariro Crossing macha. Das isch a Tageswanderig über zwei Vulkän drüber. Dr eint vo dena isch übrigens de Berg wo dr Frodo am Schluss dr Ring inawörfa sött. Also er  machts jo au..aber nur wüll dr Sam au no döt isch. Das aber nur a klina Exkurs für alli Herr der Ringe Kenner. Für alli andara…Sorry i han dr Schluss verrota   Jo aber retour zum Thema. De Walk hemmer eba nit könna macha wülls wia gseit…scheiss Wetter gsi isch. Jo nu was wetsch gell…selbertschuld wenn im Winter gosch. Jo und so simmer denn halt ind Thermalregion im Zentrum vor Nordinsla ganga. Das  isch a ganz cooli Sach und isch super gemütlich döt. Döt het irgendwia jedes huara Kaff a Thermalquella wo us am Boda schüsst. Und das hemmer natürlich usgnützt.